भारत में बौद्ध धर्म का पतन
भारत में बौद्ध धर्म का जन्म ईसा पूर्व छठी शताब्दी को हुआ था किन्तु कालक्रम में भारत से बौद्ध धर्म लगभग समाप्त हो गया जबकि विश्व के अन्य भागों में बौद्ध धर्म का प्रसार एवं विकास होता रहा है, बौद्ध धर्म का विकास ईसा पूर्व छठी शताब्दी से प्रारम्भ होकर सम्राट अशोक द्वारा कलिंग युद्ध में लाखों लोगों का नरसंहार करने के पश्चात नरमुंडों के पहाड़ देखकर आत्मग्लानि के कारण बौद्ध धर्म स्वीकार कर राज्यधर्म के रूप में प्रतिस्थापित किया, जो कालांतर में उनके राज प्रभुत्व के कारण भारत में ही नहीं चीन, जापान, स्याम, लंका, अफगानिस्तान, सिंगापुर, थाईलैंड और एशिया के पश्चिमी देशों के समस्त राष्ट्रों तक फैल गया था. सम्राट अशोक जैसे इतिहास प्रसिद्ध सम्राट द्वारा कलिंग युद्ध के पश्चात स्वयं बौद्ध धर्म ग्रहण करने के बाद इसे राजधर्म बना दिया था, कुछ विद्वानो का यह भी मत है कि बौद्ध धर्म के भिक्षुओं का नैतिक आचरण गिर जाने के कारण ही बौद्ध धर्म का पतन हुआ है किन्तु यह सत्य नहीं है। यदि यह सत्य होता तो अन्य बौद्ध धर्म का पालन करने वाले जापान जैसे देश इतने विकसित न होते। प्रत्येक धर्म की शुरुआत अच्छे उद्देश्यों से होती है किन्तु बाद में इसमें तरह तरह के लोग उनके स्वार्थवश उसमे प्रवेश कर जाते है जिनके कारण भ्रांतियाँ आ जाती हैं। भारत में बौद्ध धर्म के समकालीन, पशु बलि आदि से विकृत हो चुके वैदिक धर्म के साथ प्रतिष्पर्धा भी एक कारण है, जिसके ऐतिहासिक तथ्यों की खोज जारी है, ऐसा ही बौद्ध धर्म के साथ भी हुआ था। किन्तु केवल यह कारण ही पर्याप्त नहीं है। बौद्धकाल ने न केवल वृहद विकास का दौर देखा है अपितु सशक्त प्रथम केंद्रीय सत्ता भी देखी है। इस काल में भारतवर्ष अध्यात्म एवम् ज्ञान का केन्द्र बन गया था। बौद्ध धर्म के तीव्र विस्तार से उस समय धार्मिक एवम राजनैतिक के अतिरिक्त आर्थिक विकास भी खूब हुआ। भारत में बौद्ध धर्म के पतन के अनेक कारण माने जाते हैं।